‘The Goat, or Who is Sylvia?’ in Baxter op die planke | Netwerk24
‘The Goat, or Who is Sylvia?’ in Baxter op die planke
Edward Albee, die skrywer van Who’s Afraid of Virginia Woolf?, se toneelstuk The Goat, or Who is Sylvia? word eersdaags in die Baxter-teatersentrum opgevoer.
In die stuk word daar gekyk na taboes en morele vooroordeel. ’n Gesin word in ’n krises gedompel wanneer die pa op ’n bok verlief raak. In die rolverdeling is Lionel Newton, Jennifer Steyn, Paul Savage asook Sihle Mnqwazana, en Mdu Kweyama is die regisseur.
Jennifer Steyn en Lionel Newton.Foto: Oscar O’Ryan
Ander werke deur Albee sluit in The Zoo Story, The Sandbox en A Delicate Balance. Drie van sy toneelstukke is met die Pulitzer-prys vir drama vereer en twee het Tony-pryse as die beste toneelstuk gewen.
Hy is verlede jaar in die ouderdom van 88 jaar oorlede.
Albee het The Goat, or Who is Sylvia? in 2000 geskryf en dit was twee jaar later op die planke in Broadway, New York. Dit was so gewild dat die speelvak eers nege maande ná die opening ten einde geloop het.
Die stuk open op 24 April in die Baxter-ateljee en die speelvak is tot 18 Mei. Bespreek by Computicket.
Meer oor: Jennifer Steyn Lionel Newton | The Goat | Or Who Is Sylvia?